钦定古今图书集成/明伦汇编/闺媛典/第301卷 > 皇清三十四 > 程九经妻高氏
## 钦定古今图书集成/明伦汇编/闺媛典/第301卷 > 皇清三十四 > 程九经妻高氏

按《翼城县志》：高氏，程九经妻。夫亡，姑年八十，子六岁，次四岁，家贫，父母命再嫁，二子跪泣母前曰：“母幸留儿，愿乞丐以养也。” 氏大恸曰：“与儿俱死耳，忍他适耶？” 由是父母与绝，乃与二子力作养姑，而自掇藜藿杂糠秕以食。如是数十年，以过劳疽发胁而死。